b'\n_START_ARTICLE_\nVahid Hambo\n_START_SECTION_\nUra\n_START_PARAGRAPH_\nHambo on Helsingin Jalkapalloklubin kasvatti. H\xc3\xa4n pelasi ensimm\xc3\xa4isen miesten ottelunsa 16-vuotiaana 19. lokakuuta 2011 HJK:n kakkosjoukkueessa Klubi 04:ss\xc3\xa4, kun se h\xc3\xa4visi Kakkosen nousukarsintaottelussa BK-46:lle 0\xe2\x80\x931. Hambo tuli ottelussa kent\xc3\xa4lle 82. minuutilla Miro Olsonin tilalle._NEWLINE_Elokuussa 2012 italialainen Sampdoria teki Hambon kanssa nelivuotisen sopimuksen. H\xc3\xa4nen siirtosummansa oli lehtitietojen mukaan yli 150 000 euroa. Italiassa h\xc3\xa4n k\xc3\xa4rsi loukkaantumisista ja esiintyi Sampdorian riveiss\xc3\xa4 vain alle 20-vuotiaiden Campionato Primavera -sarjassa. Hein\xc3\xa4kuussa 2014 Sampdoria purki Hambon sopimuksen. T\xc3\xa4m\xc3\xa4n j\xc3\xa4lkeen h\xc3\xa4n siirtyi loppukauden ajaksi Ykk\xc3\xb6sess\xc3\xa4 pelanneen Tampereen Ilveksen riveihin._NEWLINE_Joulukuussa 2014 Hambo teki kaksivuotisen sopimuksen Veikkausliigassa pelaavan FC Interin kanssa. Ensiesiintymisens\xc3\xa4 p\xc3\xa4\xc3\xa4sarjatasolla h\xc3\xa4n teki sarjan toisella kierroksella 19. huhtikuuta 2015, kun Inter voitti kotonaan Ilveksen 3\xe2\x80\x931. Hambo teki ottelussa kaksi maalia. Hein\xc3\xa4kuussa 2015 Hambo siirtyi kaksivuotisella sopimuksella Englannin mestaruussarjassa pelaavaan Brighton & Hove Albioniin.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHambon vanhemmat ovat Bosniasta. He tulivat Suomeen sotaa pakoon vuonna 1994.'